זים הפולש

זים הפולש (באנגלית: Invader Zim) היא תוכנית אנימציה אשר שודרה במקור בערוץ ניקלודאון בין השנים 2001 עד 2006. התוכנית שודרה בשידורים חוזרים בערוץ עד שנת 2013. הסדרה עוסקת בחייזר מהאימפריה האירקנית בשם זים שנשלח על ידי מנהיגיו למשימה חשאית: כיבוש  כדור הארץ.  יחד עם עוזרו GIR הרובוט, המסתווה בתור כלב, ובעזרת תחפושת אדם מוזרה, הם מנסים למצוא את החולשות של כדור הארץ, כדי שהצי המלחמתי האירקני יוכל להרוס את הכוכב עד יסוד. אבל חוקר העל-טבעי דיב מנסה בכל פעם לעצור אותם, וכך נוצרות מלחמות רבות בין זים לדיב.

ב-8 ביולי 2015 יצא ספר קומיקס ראשון המבוסס על התוכנית על ידי המו"ל "אוני פרס" בשיתוף עם ג'הונן ואסקז, יוצר התוכנית, וערוץ ניקלודאון.

באוגוסט 2019 יצא בנטפליקס סרט הממשיך את הסדרה, "זים הפולש: חור שחור לפניך".

עלילה 
זים הוא חייזר מהאימפריה הארקנית, שרוצה להתקבל לעבודה כפולש. כדי להיפטר מזים, שני מנהיגים של האימפריה שולחים אותו למשימה להשמיד את כדור הארץ, למרות שהם לא בטוחים שזה כוכב בכלל.

כדי להקטין את סיכויין לשרוד, במקום להביא לו רובוט עזר, המנהיגים מוסרים לו רובוט מקולקל. להפתעתם, זים מגיע לכדור הארץ. הסדרה היא על ניסיונותיו של זים להשמיד את כדור הארץ בזמן שדיב, חוקר על-טבעי, עוצר אותו.

דמויות 
 זים - חייזר מרושע מהאימפריה האירקנית שנשלח על ידי המפקדים שלו למשימה שהיא בעצם דרך להרוג אותו במסווה אך בטעות מוצא את עצמו בכדור הארץ ולוקח עליו את המשימה להשמיד את כדור הארץ ללא הצלחה. הוא מסתווה לילד עם בעיית עור ולפעמים אדם זקן עם כלב. זים הוא אינטליגנטי, אגואיסט וקצת מטורף. בעל אלרגיה למים אשר גורמת לעור שלו להישרף. 
 גיר (באנגלית: GIR) - הוא רובוט שמטרתו לעזור לזים להשמיד את כדור הארץ, אבל הוא מקולקל. גיר הוא מוזר וטיפש ומתנהג לעיתים כמו ילד קטן אך לפעמים גם מתנהג באינטליגנטיות (דבר זה מאופיין בעיניו האדומות).
 דיב - דיב הוא ילד פרנואיד מהכיתה של זים, חושב שהוא היחידי שמבין שזים הוא חייזר. מנסה לעצור את זים מלהשמיד את כדור הארץ ולהוכיח שזים הוא חייזר. דיב הוא גאון ויש לו ראש גדול מאוד שהופך לבדיחה בסדרה.
 גאז - אחותו של דיב. גאז היא לעיתים רחוקות עוזרת לאחיה במשימותיו. גאז היא חזקה ולא מראה את חוכמתה עד לפרק האחרון של העונה הראשונה. הרבה פעמים קוראים לה מפחידה בסדרה. התגלה שהיא גם כן מודעת לזהותו האמיתית של זים אך לא עושה שום דבר בנידון כי היא יודעת שהאגואיסטיות של זים היא מה שתמיד מפילה אותו.
 פרופסור ממברין - אבא של גאז ודיב, מדען מפורסם שיש לו תוכנית טלוויזיה על ניסוים במדע. ממברין הורה יחיד, שיטת התקשור עם ילדיו זה בעיקר דרך מסך מעופף. רוצה שדיב יעזוב את החקר על חייזרים ויחקור "מדע אמיתי" .ההמצאות שלו בדרך כלל ביזאריות אך לפעמים רציניות. לעתים קרובות עסוק מידי כדי להיות עם ילדיו.
 גברת ביטרס - המורה של הכיתה שבה נמצא דיב וזים. היא אשה גבוהה, רזה וזקנה, היא זועפת מאוד, נטולת רגש וחמלה, בעלת סלידה צינית כלפי החיים. היא נותנת עונשים מוגזמים והומוריסטיים בעיקר כלפי דיב. הרבה פעמים היא הולכת כמו נחש ומופיע פתאום בצללים של אנשים. נרמז בקומיקסים שהיא מלכת החרקים אשר מתכננת פלישה.
 הגבוהים (באנגלית: the tallests) - המנהיגים של האימפריה האירקנית. שונאים את זים ושלחו אותו ל"משימה מיוחדת וסודית" בכדור הארץ כדי להיפטר ממנו וכדי להעלות את הסיכויים הרכיבו לו רובוט מקולקל בכוונה. אוהבים לצחוק על זים ולהעמיד פנים שהם מתעניינים בו. הגבוהים הם לא מתחשבים בעם, אגואיסטים, מרושעים וילדותיים.
 קיף (באנגלית: Keef) - החבר הכי טוב לשעבר של זים, מאופיין כנודניק אשר נכנס לחייו של זים. זים אשר נמאס מאווירתו של קיף מחליף לו את העיניים בעיניים רובוטיות אשר שהדבר הראשון שקיף מסתכל עליו מיד נראה לו כזים מה שגורם לקיף להתחבר עם סנאי.

קישורים חיצוניים

 

סדרות הנפשה אמריקאיות
סדרות טלוויזיה אמריקאיות שעלו לשידור בשנות ה-2000
זוכי אמי בפריים טיים: תוכניות: הישגים באנימציה